મુંબઇ: આઇપીએલ ર૦૧૭ની રોમાંચક સફર હવે સમાપ્ત થઇ ચૂકી છે. મુંબઇ ઇન્ડિયન્સ ટીમે શ્વાસ થંભાવી દે એવા મુકાબલામાં જીત હાંસલ કરીને આઇપીએલની દસમી સિઝનની ટ્રોફી જીતી લીધી છે. મુંબઇની આ ત્રીજી જીત છે, પરંતુ આઇપીએલના ફાઇનલ મુકાબલા બાદ હવે મુંબઇની જીત પર સોશિયલ મી‌િડયા પર અનેક પ્રકારના સવાલો ઊઠ્યા છે. માત્ર એક જ રનથી રાઇઝિંગ પુણે સુપર જાયન્ટ્સને હરાવીને ત્રીજી વખત ચેમ્પિયન બનેલ મુંબઇ ઇન્ડિયન્સની જીત અંગે જુદા જુદા પ્રકારની એવી વાતો વહેતી થઇ છે કે આ ફાઇનલનું ફિક્સિંગ પહેલાંથી જ થઇ ગયું હતું.